Case ID: 1005917
Sentence 64: Məhkəmə zamanı şahid qismində dindirilmiş Şahid2 ifadə verərək göstərmişdir ki, 2014-cü ilin may ayında «X7» MMC-də iş icraçı vəzifəsində işləmiş, həmin şirkətin rəhbəri Təqsirləndirilən şəxs1 olmuş, 2014-cü ilin avqust ayının 15-də şirkətin rəhbəri xxxx ona Bakı gömrük idarəsinə gələn materialın ödənişini tapşırmış, belə ki, şirkətin adına 806 ton armatur gəlmiş, həmin armaturun gömrük rüsumu 226.000 ABŞ dolları təşkil etmiş, xxxx ona buna görə 126.000 ABŞ dolları verərək pulun qalanını mallar gömrükdən keçdikdən sonra verəcəyini bildirmiş, həmçinin əvvəlcədən malın rüsumunun bir hissəsini ödədikdən sonra malı gömrükdən çıxarmağın mümkün olduğunu demiş, o, Bakı şəhəri, Nəsimi rayonu ərazisində yerləşən Bakı gömrük idarəsinə getmiş, orada ona gedib bu məsələni, Nərimanov rayonu, Dərnəgül ərazisində yerləşən Trestdə həll etməyini demişlər, o, Trestə getmiş, orada ona gətirilən malın rüsum haqqının tam ödənilməli olduğu bildirilmiş, o, bu barədə xxxxa dedikdə xxxx ondan Xancandan xahiş edərək işin həll edilməsini xahiş etmiş, sonra öz aralarında məsələni həll edəcəklərini demiş, o, Xancanı qardaşı Zahidin vasitəsilə tanımış, əvvəllər bir neçə dəfə Xancan ilə iş görmüşlər, o, Xancana zəng edib bu barədə məlumat vermiş, Xancan ona görüşüb söhbət etməyi təklif etmiş, həmin gün Xancanın yaşadığı metronun «Gənclik» stansiyası yaxınlığında olan evin həyətinə getmiş, orada Xancanla görüşüb söhbət zamanı ona şirkətin adına armatur tikinti materialı gəldiyini, Trestdə gətirlən malın rüsumu ödənildikdən sonra malın götürülməsinə icazə verildiyini, bunun üçün 226.000 ABŞ dolları tələb olunduğunu, lakin hazırda 100.000 ABŞ dolları çatmadığını bildirmiş, Xancan Trestə veriləsi 226.000 ABŞ dolları tam ödənilməli olduğunu təsdiqləmiş, həmçinin hər yerdə bir ton armatur üçün 290 ABŞ dolları keçirildiyini, lakin onun armaturunun hər tonu üçün 280 ABŞ dolları keçirməyini və hər bir tonda qalan 10 ABŞ dollarını isə ona verməyini demiş, o, şirkətin rəhbəri xxxxa zəng edərək Xancanla olan söhbəti xxxxa bildirmiş, xxxx bu söhbətlərin bu cür həll olunduğunu bildirmiş, Xancanın bu məsələni həll etdikdən sonra səhəri gün sonuncuya 5.000 manat verəcəyini demiş, o, Xancana zəng edərək bu məsələni Trestdə həll etdikdən sonra sonuncuya 5.000 manat xeyir verəcəyini demiş, Xancan onunla razılaşmış, sonuncu bir nəfər şəxsə zəng edərək iki dəfəyə qaytarmaq şərti ilə 100.000 ABŞ dolları istəmiş, o, bu barədə şirkət rəhbərinə məlumat vermiş, xxxx ona problem olmadığını, səhər həmin pulu qaytaracağını demiş, o, Xancana bunu bildirdikdə Xancan onunla razılaşmış, həmin gün o, Xancanla birlikdə Nərimanov rayon məhkəməsi yaxınılığında Xancanın pul istədiyi şəxslə görüşüb 100.000 ABŞ dollarını Xancan həmin şəxsdən alıb ona vermiş, o, həmin pulu götürüb özündə olan pulun üzərinə qoymuş, ümumilikdə 226.000 ABŞ dollarını Trestdə aparıb vermiş, bundan sonra o, şirkətə qayıdıb xxxxa məsələnin həll olunmasını birdirmiş, növbəti gün xxxx ona aparıb Xancana verməsi üçün 5.000 manat vermiş, o, həmin pulu aparıb Xancanın yaşadığı evin yanında sonuncuya vermiş, həmin gün xxxx ona zəng edərək 100.000 ABŞ dolları götürüb borc götürdüyü şəxsə qaytarmağı tapşırmış, o, gedib xxxxdan sonuncunun iş yerində 100.000 ABŞ dollarını götürmüş, Xancana zəng edib xxxxın borc götürdüyü pulu qaytardığını demiş, bir gün əvvəl Xancandan götürdü pulu aparıb Xancanın özünə qaytarmış, eyni zamanda Xancana xxxxın şirkətinin ünvanına yaxın günlərdə mal gələcəyini, xxxxın təkrar olaraq ona müraciət etmək istədiyi bildirmiş, Xancan isə heç bir problemin olmadığını demiş, bundan iki gün sonra xxxx ona şirkətin adına 2.600 ton armatur gəldiyini, həmin armaturun gömrük rüsumunun Trestdə 708.752 ABŞ dolları təşkil etdiyini, şirkətdə isə hal-hazırda ancaq 330.000 ABŞ dolları olduğunu və həmin pulun Trestə ödəmək üçün az olduğunu demiş, o, yenə Xancana zəng edib armatur gəldiyini, lakin hazırda 330.000 ABŞ dolları olduğunu demiş, Xancan ona Bakıxanov qəsəbəsində yas mərasimində olduğunu və həmin pul ilə birlikdə onun yanına gəlməyini demiş, o, xxxxa zəng etmiş, sonuncuya Xancanın onu çağırdığını demiş, xxxx 330.000 ABŞ dollarını götürüb Ayna Sultanova abidəsi yanında ona vermiş, o, həmin pulu götürüb, şirkətin sürücüsü Ramazan adlı cavan oğlanla birlikdə Bakıxanov qəsəbəsində Xancanın olduğu yas mərasiminə getmiş, orada Xancana zəng etmiş, Xancan oğlunun ona yaxınlaşacağını, pulu oğluna verməsini tapşırmış, bir neçə dəqiqədən sonra bir nəfər tanımadığı oğlan ona yaxınlaşmış, o, 330.000 ABŞ dollarını həmin oğlana vermiş, sonra Xancana zəng edərək pulu dediyi oğlana verdiyini bildirdikdən sonra oradan getmiş, təxminən 10 dəqiqə keçdikdən sonra Xancan ona zəng edib pulun bütün məbləğinin, yəni 330.000 ABŞ dollarının, həmin oğlana verdiyini irad tutmuş, qayıdıb həmin pulu götürməsini tapşırmış, o, yenidən Bakıxanov qəsəbəsinə qayıtmış, Xancana zəng etmiş, Xancan nə qədər mal gəldiyini soruşmuş, o, 2.600 ton armatur gətirildiyini demiş, Xancan ona hər bir tonarmatur üçün 290 ABŞ dolları ödəmə tələb olunduğunu, sonuncu hər ton üçün 280 ABŞ dollarına həll edəcəyini və bunun müqabilində 26.000 ABŞ dolları məbləğində xeyri olacağını deyərək 26.000 ABŞ dollarını sayıb həmin oğlana verməyini, qalan 304.000 ABŞ dollarını isə özündə saxlamağını, işi həll edəndən sonra aparıb Trestə keçirməsini tapşırmış, o, 330.000 ABŞ dollarının üstündən 26.000 ABŞ dollarını götürərək Xancanın dediyi oğlana qaytarmış, qalan pulu isə özündə saxlamışdır; o, bu barədə xxxxa məlumat vermiş, xxxx bu işin məhz bu cür həll olunduğunu etiraf etmiş, o, bundan sonra 304.000 ABŞ dollarını iki gün sonra gətirib Ayna Sultanova abidəsi yanında xxxxa qaytarmış, buna səbəb Xancanla əlaqə saxladıqda məsələni Trestdən həll edəcəyini deməsi olmuş, pulu xxxxa qaytardıqdan sonra Xancan məsələni gec həll etmiş, xxxx narahat olub ondan 26.000 ABŞ dollarını geri istəmiş, Xancana tez-tez zəng edib armaturun Bakı Gəmi Limanında qaldığını və hər gün üzərinə faiz gəldiyini demiş, Xancan ona narahat olmamağını, qısa müddətdə həll edəcəyini demiş, o, bu barədə xxxxa məlumat vermiş, xxxx ona malın əsas sahibinin Faiq olduğunu, Faiqlə şərik olduğunu və Faiq onu narahat etməsini demiş, buna görə onun telefon nömrəsini Faiqə verəcəyini, bu barədə Faiqə məlumat verməyini demiş, həmin vaxta kimi o, Faiqi tanımamış, xxxx ona Faiqin şirkətdə müavin olduğunu demiş, lakin o, Faiqi heç vaxt şirkətdə görməmiş, bu söhbət 2014-cü ilin avqsut ayının axırlarında olmuş, bir az keçdikdən sonra Faiq ona zəng edərək özünü təqdim etmiş, gətirilmiş armaturun nə vaxt Gəmi Limanından götürülə biləcəyini soruşmuş, o, Faiqə Xancanla mütəmadi danışdığını, o məsələni həll edən kimi malın götürülməsinə icazə veriləcəyini demiş, x xxxxxxxx 2014-cü il tarixdə Xancan ona zəng edərək xxxxda olan 304.000 ABŞ dollarının çox az olduğuna görə xxxxla əlaqə saxlayaraq əlavə nə qədər pul düzəldə biləcəyini öyrənməyini tapşırmış, o, xxxxa zəng etmiş, lakin xxxx cavab verməmişdir; o, Faiqə zəng edib xxxxın telefona cavab vermədiyini, Xancanın isə Bakı şəhərinə gəldiyini demiş, Faiq ona xxxxı tapa bilmədiyini, lakin xxxxdan 300.000 ABŞ dollarını götürdüyünü və hazırda onda olduğunu demiş, o, Xancanın pulun çox az olduğunu dediyinə görə həmin pulun üzərinə əlavə pul tapıb qoymasını təklif etmiş, Faiq çalışacağını demiş, x xxxxxxxx 2014-cü il tarixdə Faiq ona zəng edərək gətirilmiş malın sahibləri, yəni sonuncunun şəriki olan şəxslərin əlavə 100.000 ABŞ dolları düzəltdiklərini demiş, o, bu barədə Xancana zəng edib bildirmiş, Xancan bu işlə məşğul olduğunu və günün ikinci yarısı ona məlumat verəcəyini demiş, həmin gün Xancanın telefon zəngindən sonra Faiqə zəng edib məsələnin bu gün həll olunacağını demiş, sonuncu həmin vaxt onun harada olmağını soruşmuş, o, «Amay» ticarət mərkəzinin yanında olduğunu demiş, müəyyən vaxt keçəndən sonra Faiq avtomaşınla yanında Kənan adlı bir nəfər şəxslə gəlib onu götürmüş, Faiq Kənanı öz şəriki kimi təqdim etmiş, bundan sonra onlar Nərimanov rayonunda yerləşən Keşlə bazarı deyilən yerə gedib çay evində oturub çay içmiş, həmin vaxt Xancan ona zəng edərək harada olduğunu soruşmuş, o, Xancana mal sahibləri ilə çay evində oturduğunu demiş, Xancan bir nəfər şəxsin olduğunu, həmin şəxsin 300.000 ABŞ dolları verə biləcəyini, lakin pulu qaytaranda əlavə faiz olmaqla 40.000 ABŞ dolları istədiyini demiş, o, telefonu yerə qoymadan Xancanın dediklərini Faiqə danışmış, Faiq bu işin qaydasının məhz bu cür olduğunu, yəni pulun 150.000 ABŞ dollarını növbəti gün, qalan 150.000 ABŞ dollarını və əlavə 40.000 ABŞ dolları faiz ilə birlikdə x xxxxxxxx 2014-cü il tarixdə qaytaracağını demiş, həmin sözləri o, telefonda Xancana təkrar demiş, Xancan ona zəngini gözləməyini tapşırmış, bir saat sonra Xancan ona zəng edərək «Bakond» ticarət mərkəzinin yanına gedib pulu ondan (Xancandan) götürməyini demiş, saat təxminən 15:00 radələrində o, Faiqin idarə etdiyi avtomaşınla Faiqlə birlikdə «Bakond» ticarət mərkəzi qarşısına getmiş, Xancanın avtomaşınının da orada dayandığını görmüş, avtomaşından düşüb Xancanla görüşmüş, mal sahibləri Kənan və Samir başqa bir avtomaşında gözləmişlər, onun həmin şəxslərlə heç bir tanışlığı olmamış, bir neçə dəqiqə sonra onun bir neçə gün əvvəl Nərimanov rayon məhkəməsinin inzibati binasının yaxınlığında 100.000 ABŞ dolları götürdüyü şəxs «Audi» markalı avtomaşınla gəlib onların yanında dayanmış, salondan bir nəfər şəxs çıxıb içərisində 300.000 ABŞ dolları olan çantanı Xancana vermiş, Xancan həmin pulu həmin şəxsdən götürüb ona vermiş, o, pulu götürüb Faiqin idarə etdiyi avtomaşına əyləşmiş, birlikdə Dərnəgül şossesində olan Trestə getmiş, orada o, avtomaşından düşüb Xancan verən pulu və Faiqin ona verdiyi 400.000 ABŞ dollarını götürüb Trestin binasına daxil olmuş, oradan ona yenə də bir az pulun çatmadığını demişlər, o, çıxıb Faiqə bu barədə bildirmiş, Faiq: “Narahat olma, xxxx müəllim həll edəcək”,demiş; onlar şirkətə getmiş, orada xxxxı tapa bilməmiş, Faiq xxxxa zəng vuraraq 8.000 ABŞ dollarını çatmadığını demiş, xxxx Səxavət adlı bir oğlanın metronun «Memar Əcəmi» stansiyasının yanına lazım olan pulu gətirəcəyini demiş, Səxavət adlı şəxs deyilən yerə gəlib onlara 18.000 ABŞ dolları vermiş, o, Faiqlə həmin pulu da götürüb Trestə gəlmiş, yuxarı qalxaraq tələb olunan pulu ödəmiş, əlində 5.800 ABŞ dolları qalmış, Faiqdən qalan pulu nə edəcəyini soruşduqda Faiq həmin pulu Zərərçəkmiş şəxs verməyini demiş, o, Xancana zəng vuraraq Trestəödənişdən sonra 5.800 ABŞ dolları pul qaldığını demiş, Xancan Elişi göndərdiyini və həmin pulu Elişə verməyini demiş, o, həmin pulu Elişə vermiş, Faiq avtomobillə onu gətirib evinə düşürtmüş, Faiqdən ayrılan zaman bir daha Xancana veriləcək pulu gecikdirməməsini demiş, aralarında olan razılığa əsasən 3 gün müddətində pullar tam şəkildə Xancana qaytarılmalı olmuş, lakin 3 gün tamam olduqdan sonra pullar qatyarılmamış, o, Xancanın yanına gəlib bu barədə sonuncuya məlumat vermiş, onlar bir yerə yığılmış, Xancanın qohumu Elşən gəlmiş, lakin Təqsirləndirilən şəxs1 zəng çatmamış, Faiq xxxxın yaşadığı evi tanıdığını demiş, bundan sonra o, Faiqlə birlikdə xxxxın yaşadığı evin yanına gedib gözləmiş, müəyyən vaxtdan sonra xxxx evlərinə gələn zaman onunla görüşmüş, həmin vaxt Xancanın qaynı Elsevərə zəng etmiş, Elsevər 9-cu mikrorayonda Zeytunluq bağına getməyi, Xancanın orada onları gözlədiyini demiş, o, həmin yerə gedib Xancanla görüşmüşlər, söhbət zamanı Xancan yenə pulunu vermələrini demiş, söhbət zamanı onlar xxxx və Faiqin həmin pulu düzəldib verəcəkləri şərti ilə əlavə vaxt verilməsi barədə razılaşmış, lakin sonuncular pulu verməmişlər, xxxx Xancana pulların hazırda depozitdə olduğunu, həmin pulları çıxarda bilmədiyini, lakin özünə məxsus iki mərətəbəli evin sənədlərini verə biləcəyini demiş, bu zaman Elsevər xxxxla gedib evinin sənədini götürmüş, orada Təqsirləndirilən şəxs1 205.000 ABŞ dolları, Təqsirləndirilən şəxs2 95.000 ABŞ dolları verməli olması barədə razılığa gəlinmiş, o, xx xxxxxxxx 2014-cü il tarixdə Bakı şəhər prokurorluğuna ərizə ilə müraciət edərək material üçün gömrük orqanına keçirdiyi pul qaytarılmadığına görə həmin material üzərinə saxlanc təyin edilməsini bildirmiş, ərizə yazan zaman onun məqsədi mal üzərinə həbs qoyulması, Xancanın pulu ilə alınan malın Xancana verilməsi və Xancanla aralarında olan problemin həll olunmasından ibarət olmuşdur.